สวัสดีครับคุณ คือ ผมมีเพศสัมพันธ์กับเเฟน เมื่อตอน วันที่ 8 มีนาคม (ได้มีเพศสัมพันธ์ 8 วันก่อนประจำเดือนเริ่ม) ตอนมีเพศสัมพันธ์ผมได้ใส่ถุงยางตลอดเวลา และหลั่งนอก เเต่ว่าได้พบว่าถุงยางนั้นได้เลื่อนขึ้นนิดนึงเเละได้ถอดง่ายกว่าปกติ ซึ่งทำให้ผมกับเเฟนกังวลเเละได้ซื้อยาคุมฉุกเฉินมาทาน 1 วันหลังจากมีเพศสัมพันธ์ (วันที่ 9 มีนาคม) ประจำเดือนของแฟนมาตามปกติตอน วันที่ 16 มีนาคม (ประจำเดือนครบ6วันตามปกติ) เเต่ว่าเดือนถัดมาประจำเดือนเเฟนยังไม่มาเลยครับ จึงทำให้ไม่เเน่ใจว่าเเฟนนั้นท้องรึเปล่าครับ? (ปกติประจำเดือนเเฟนมาตรงมากเเละมีรอบประจำเดือน 31วันครับ เเต่ครั้งนี้37วันเเล้วยังไม่มาเลยครับ) หรือว่าเป็นเหตุผลอื่นรึเปล่าครับ? คุณคิดว่ายังไงครับ? ขอบครับ
สวัสดีครับ จริงๆแล้ว หากมีเพศสัมพันธ์แบบไม่ได้ป้องกัน และไม่ได้มีการแตกรั่ว ก็ไม่น่ามีการตั้งครรภ์นะครับ ประกอบกับประจำเดือนมาปกติหลังจากนั้น ก็ยิ่งยืนยันว่าไม่มีการตั้งครรภ์ครับ เพราะแสดงว่ามีการหลุดลอกของเยื่อบุโพรงมดลูก และไม่มีการฝังตัวของเซลล์ไข่ครับแต่ถ้าประจำเดือนรอบนี้ไม่มา คือเกิน 35 วันแล้ว ก็ควรตรวจการตั้งครรภ์ดูเพื่อความแน่ใจครับ เพราะเป็นสาเหตุที่พบบ่อยที่สุดครับ แต่หากตรวจไม่พบการตั้งครรภ์และประจำเดือนก็ยังไม่มา ก็อาจเกิดจากสาเหตุอื่น เช่น รังไข่ทำงานผิดปกติ ความเครียด น้ำหนักลด ต่อมใต้สมองสร้างฮอร์โมนผิดปกติ ภาวะฮอร์โมนไทรอยด์ต่ำ เป็นต้นครับ ในกรณีนั้น ก็ควรพบแพทย์นรีเวช เพื่อรับการตรวจและรับคำปรึกษาต่อไปครับ